Bharatpuras
Bharatpuras (nep. भरतपुर  = Bharatpur) – miestas vidurio Nepale, Narajanės srityje; Čitvano rajono centras. Įsikūręs terajų šiauriniame pakraštyje, Gandako (Narajanės) upės pakrantėje, 146 km į pietvakarius nuo Katmandu. Plentai į Katmandu, Hetaudą, Lumbinį, yra oro uostas. Šalimais prasideda Čitvano nacionalinis parkas (UNESCO pasaulio paveldas). Mieste ir apylinkėse gausu hinduistų šventyklų, yra tvirtovė, rūmai. Veikia miškininkystės ir žemės ūkio universitetas.